
Debattinnlegg
-Midt i tidenes endring 

Fra 2007 fikk de fleste av oss leksikonet i lomma. De tradisjonelle leksikonene som mange hadde i bokhylla, ble plutselig verdiløs. Det samme ble etter hvert bokhyllene som alle hadde i sine stuer.  
For første gang ble det omtrent ikke gitt penger til innkjøp av fysiske lærebøker i norsk skole i 2020.
  
Hvordan vil yrkeslivet se ut for våre barn se ut om 10 - 20 år? Dette er det ingen som vet i dag. Endringene går raskt, og barnehage og skole må omstille seg raskt, hele tiden. Endring er blitt normalsituasjon.

Høsten 2020 ble fagfornyelsen innført i grunnskolen. Skolen skal sikre at elevene får varig kunnskap og forståelse som bidrar til økt læringsutbytte og som sikrer at elevene er godt rustet for et samfunnsliv og arbeidsliv i rask endring. Omfanget skal reduseres med færre kompetansemål, det skal legges til rette for dybdelæring og tre tverrfaglige tema skal integreres i opplæringen slik at elevene skal utvikle en grunnleggende kompetanse i fag og på tvers av fag.  

Det skal nå være lærernes ansvar og faglige skjønn som skal avgjøre valget av metoder og virkemidler for å nå kompetansemål og oppfylle skolens samfunnsmandat. Dette skal skje gjennom nye digitale verktøy. På grunn av covid 19, skjedde overgangen 



Det er verdt å merke seg at dette kommer i tillegg til den årlige avskrivningen på 10 %, inntil 25 000 kr, som er den faste ordningen og som gjelder fra første år i jobb. Det betyr at en lærer som startet på grunnskolelærerutdanningen i 2017 eller senere, etter alle øremerker vil være kvitt studielånet sitt etter bare 3 år i lærerjobb i regionen. 

De som blir ferdig med utdanningen og som starter som grunnskolelærer i Finnmark nå, vil også komme under en svært god ordning.  Grunnskolelærere (som oppfyller kompetansekravene etter opplæringsloven § 10-1 har vært yrkesaktiv i grunnskolen i tolv sammenhengende måneder) får avskrevet inntil 45 000 hvert år inntil ny og bedre ordning innføres.

Unge som søker og gjennomfører grunnskolelærerutdanningen og starter sin jobbgjerning i regionen, vil kunne forvente seg en stor fordel i starten av sin lærerkarriere. UiT tilbyr samlingsbasert grunnskolelærerutdanning på campus Alta, så tilbudet er tilgjengelig for den rette, også lokalt.
 
Av Øyvind Rognli, kontorleder RSK Vest-Finnmark

